Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: évi LXXXIII. törvény (a továbbiakban: Eb.tv.) végrehajtásáról rendelkező 217/1997. (XII. 1.) Korm. rendelet
Paragraph Index: 160

„37. § (1) Ha a foglalkoztatónál társadalombiztosítási kifizetőhely (a továbbiakban: kifizetőhely) nincs, a foglalkoztató a terhességi-gyermekágyi segélyre, a GYED-re, a táppénzre, a baleseti táppénzre vonatkozó igény elbírálásához „Foglalkoztatói igazolás”-t állít ki, és azt a biztosított által benyújtott igazolásokkal — gyermekgondozási díj iránti igény esetén az igénybejelentéssel — együtt három munkanapon belül a székhelye (telephelye) szerint illetékes MEP-nek megküldi. Ha a biztosított a keresőképtelenség első napját megelőzően két éven belül más foglalkoztatónál is biztosítási jogviszonyban állt, a „Foglalkoztatói igazolás”-ra e foglalkoztatónál fennállott biztosítási időt és a keresőképtelenség kezdetét megelőzően egy éven belül a táppénzelőzményt a 38. §-ban említett igazolvány adatai alapján kell feljegyezni.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes